पाएं अपने शहर की ताज़ा ख़बरें और फ्री ई-पेपरडाउनलोड करें
बगहा पुलिस केन्द्र बगहा में चल रहे सिपाही बहाली प्रक्रिया पर अगले आदेश तक रोक लगा दी गई है। इसकी जानकारी देते सार्जेन्ट मेजर जितेन्द्र प्रसाद ने बताया कि पुलिस जिला में करीब 250 पुलिस बल की बहाली की प्रक्रिया चल रही थी। उन्होंने बताया कि इस दौरान करीब 250 महिला एवं पुरूष पुलिस बलों की बहाली की प्रक्रिया डीएसपी मुख्यालय मे अशोक कुमार चौधरी के नेतृत्व में चल रही थी। लेकिन कोरोना संक्रमण के बढते संक्रमण के कारण उक्त प्रक्रिया अगले आदेश तक रद्द कर दी गई है। उन्होंने बताया कि पुन: विभागीय निर्देश के आलोक में बहाली की प्रक्रिया शुरू की जायेगी। इधर, बहाली प्रक्रिया में भाग लेने आये अभ्यर्थियों में बहाली प्रक्रिया पर रोक लग जाने से उदासी देखी गई थी। बहाली प्रक्रिया में आने वाले सभी का कहना है कि वे दूर-दराज के क्षेत्रों से इस कोरोना काल में बहाली प्रक्रिया में शामिल होने को आए थे। लेकिन यहां आने पर पता चला कि बहाली प्रक्रिया पर रोक लगा दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn